Verpleër vas vir verkragtingŉ Verpleër van KwaZulu-Natal is in hegtenis geneem nadat hy glo ŉ pasiënt verkrag het. Kapt. Thulani Zwane, woordvoerder van die polisie, sê die 30-jarige man is in hegtenis geneem nadat hy glo ŉ tienermeisie verkrag het nadat hy haar ondersoek het. Die meisie het ŉ onderwyser by haar skool van die beweerde verkragting vertel. Die verpleër is in hegtenis geneem en sal na verwagting Maandag in die Nquthu-landdroshof verskyn.